projecte-aina/catalan_government_crawling huggingface dataset:
L'Innovative Medicines Initiative (IMI) publica un preanunci de convocatòria per tal de donar als potencials sol·licitants el major temps possible per a formar consorcis i preparar les seves propostes.
L'IMI és un parteneriat público-privat que treballa per millorar la salut mitjançant l'acceleració del desenvolupament i l'accés del pacient a la pròxima generació de medicaments, especialment en aquelles àrees on hi ha una necessitat mèdica o social insòlita.
Això ho fa a través de la col·laboració entre els actors clau en la investigació sanitària, incloent-hi universitats, companyies farmacèutiques, altres empreses actives en recerca sanitària, petites i mitjanes empreses (pimes), organitzacions de pacients i reguladors de medicaments.
L'IMI és una associació entre la Unió Europea i la indústria farmacèutica europea, representada per la Federació Europea d'Indústries i Associacions Farmacèutiques (EFPIA).
La meitat del seu pressupost correspon al programa de recerca i innovació de la UE, Horizon 2020.
L'altra meitat prové de grans empreses, principalment del sector farmacèutic.
Els temes de la pròxima convocatòria són els següents:
Un repositori central de diapositives digitals sobre les patologies per tal de donar suport al desenvolupament d'eines d'intel·ligència artificial
Observatoris dels resultats del sistema sanitari.
Apoderament dels pacients amb eines per a mesurar els seus resultats de forma estandarditzada, millorant la transparència dels centres de salut.
Millora de l'accés, la comprensió i la inclinació del pacient vers la informació del sistema sanitari: un projecte digital integrat sobre la informació de la salut.
Establiment d'estàndards internacionals en l'anàlisi dels resultats percebuts pel pacient i en dades de qualitat de vida relacionades amb la salut en assaigs clínics de càncer.
Accelerar la investigació i el desenvolupament de productes de teràpia avançada.
Donar suport al desenvolupament de les cèl·lules T, receptores d'antígens quimèrics.
Convocatòria restringida per a maximitzar l'impacte dels objectius IMI2 JU.
Està previst que s'obri la convocatòria el 26/06/2019, malgrat la data encara pot canviar.
EURES és una xarxa de cooperació per a l'ocupació i la lliure circulació de persones treballadores que promou la Comissió Europea i els serveis públics d'ocupació de l'Espai Econòmic Europeu (EEE), entre els quals hi ha el Servei Públic d'Ocupació de Catalunya (SOC).
L'objectiu de la Xarxa EURES és oferir serveis a les persones demandants d'ocupació i a les empreses que desitgin beneficiar-se del principi de la lliure circulació de persones, proporcionant la màxima informació i l'assessorament sobre ofertes i demandes d'ocupació, situació i evolució del mercat de treball, i sobre les condicions de vida i treball de cada país.
Entre els col·laboradors de la xarxa, a part dels serveis públics d'ocupació, també hi trobem sindicats i patronals.
L'establiment d'un inventari permet la correspondència entre les classificacions [1] nacionals i la llista de capacitats / competències i ocupacions de la classificació europea, com a alternativa, els estat membres també poden substituir les seves classificacions nacionals per la classificació europea.
La xarxa EURES convoca aquesta convocatòria per tal de donar suport als estats membres en l'aplicació de les últimes reformes legals com la creació de la futura Autoritat Europea d'Ocupació que reforçarà la cooperació europea en el camp de l'ocupació, pel seu assoliment és necessari una classificació d'ocupacions i competències comuna.
En aquest sentit, hi ha dos possibles accions a realitzar:
Els objectius principals de la convocatòria són:
Els potencials beneficiaris són persones jurídiques, membres de l'EURES i altres serveis d'ocupació, públics o privats, que s'ocupen o tenen competències en el camp de la convocatòria.
Els ajuts estan cofinançats pel programa EaSI com a màxim en un 80%.
Pressupost: 4,5M€ (amb un màxim de 300.000€ per beneficiari) | Data límit: 20/05/2019
[1] La classificació europea constitueix una terminologia normalitzada de professions, capacitats, competències i qualificacions que tinguin com a objectiu facilitar la presentació de demandes d'ensenyament en la línia de la Unió.
[REGLAMENT (UE) 2016/589 DEL Parlament Europeu i del Consell de 13 d'abril de 2016 relatiu d'una xarxa europea de serveis d'energia (EURES), a l'accés dels treballadors serveis de mobilitat i integració majoritària dels mercats de treball i per si mateixos modificar els Reglaments (UE) n.o 492/2011 i (UE) n.o 1296/2013]
[2] Una taula de mapatge significa una taula de correspondència llegibles per una màquina que expressen com els conceptes d'una classificació es relacionen amb un o més conceptes en un altre classificació.
Les taules de mapatge s'utilitzen per a la transcodificació automàtica d'informació per al finalitat de la concordança automatitzada a través d'una plataforma informàtica comuna.
La Direcció General d'Interpretació de la Comissió Europea ha fet pública una convocatòria adreçada al cofinançament d'accions que donin suport a activitats de formació en interpretació de conferències.
L'objectiu de la convocatòria és assegurar un nombre suficient d'intèrprets de conferències qualificats per tal de garantir un funcionament correcte de les institucions de la UE.
Així doncs, la present convocatòria va dirigida al cofinançament de totes les accions que s'emmarquin dins de les següents finalitats:
Tenint en compte aquests objectius, les activitats subvencionables són les següents:
Aquesta convocatòria s'adreça principalment a universitats, instituts universitaris, consorcis i agrupacions d'universitats.
Si s'escau, els consorcis poden incloure actors del sector privat que tinguin l'experiència específica necessària per implementar les accions proposades.
TRA, Transport Research Arena, és la major conferència europea sobre recerca i tecnologia que tracta temes de transport i mobilitat.
L'any vinent la conferència es celebrarà a Hèlsinki del 27 al 30 d'abril, sota la temàtica "Rethinking transport – towards clean and inclusive mobility" i reunirà experts d'arreu del món per dialogar sobre les novetats més recents i el futur de la mobilitat i el transport.
En el marc d'aquesta conferència, s'ha llançat una competició adreçada a joves investigadors operant en el camp de la mobilitat i els transports per mostrar els seu treball en un escenari internacional.
Els projectes han d'incloure la construcció, la investigació, l'equipament, la formació o les operacions de productes i idees de conceptes nous i innovadors.
Aquest concurs va dirigit a estudiants universitaris i d'instituts tècnics que cursin estudis de grau, màster i doctorat.
Les àrees de recerca on els participants poden presentar les seves idees són les següents:
Hi haurà 3 projectes guanyadors per modalitat de transport (carretera, ferrocarril, fluvial, i modalitat transversal).
El primer premi serà de 5.000 €, el segon serà de 3.000 € i el tercer serà de 2.000 €.
El període d'inscripció estarà obert fins el 30 de juny, on es convidarà a tots els participants a registrar les seves idees i presentar el títol i un breu resum sobre la seva idea.
Els participants tindran un període de quatre mesos (fins el 30 d'octubre) per desenvolupar la seva proposta en un projecte final.
El programa ESPON ( European Observation Network for Territorial Development and Cohesion ) publica dues noves licitacions amb l'objectiu d'elaborar estudis i generar coneixement per a una millora de les polítiques regionals basats en l'estudi de territoris prèviament seleccionats per ser analitzats.
Els estudis produiran, difondran i promouran dades en l'àmbit de la política territorial.
Els àmbits d'estudi i anàlisi de les licitacions són:
Les entitats públiques i privades dels Estats Membres són potencials beneficiaris.
ESPON, un instrument que persegueix la cooperació territorial europea, forma part del programa INTERREG, cofinançat amb el programa FEDER.
Pressupost: 265.000€ per la primera convocatòria i 275.000€ per la segona convocatòria | Data límit: 03/06/2019
L'objectiu principal de l'assistència tècnica és facilitar l'execució uniforme i d'alta qualitat de 16 projectes regionals d'infraestructura de l'aigua.
Aquesta licitació s'emmarca en el programa OPE 2014-2020 (Operational Programme "Environment"), el qual dona suport a la preservació i protecció del medi ambient, a l'adaptació al canvi climàtic i a la prevenció i gestió de riscs naturals, a Bulgària.
Es proporcionarà una assistència orientada als 16 operadors d'abastiment d'aigua i sanejament, mitjançant l'execució dels projectes.
Aquesta licitació està finançada amb fons europeus.
AMable obre aquesta convocatòria amb la voluntat de seleccionar un seguit d'idees innovadores de productes funcionals produïts a través de l' Additive Manufacturing (AM).
El projecte Amable ha rebut finançament del programa de recerca Horizon 2020.
L'AM, o Fabricació Additiva en català, és un nou concepte de producció a través del qual el material (plàstic o metall) és dipositat capa a capa allà on es necessita.
Amb aquesta tècnica es poden produir formes geomètriques personalitzades segons les necessitats particulars del sector i del moment.
Sovint els termes "Fabricació Additiva" o "Impressió 3D" s'utilitzen com a sinònim, però realment la impressió 3D fa referència a un tipus concret de tecnologia additiva.
L'objectiu de la convocatòria és permetre l'accés de les pimes a aquesta tecnologia a través de suport financer i de serveis diversos.
Aquests serveis estan orientats al suport i la millora de la capacitació dels treballadors en les àrees de disseny per l'AM, desenvolupament de tecnologia, habilitats i a donar suport al desenvolupament del seu negoci.
Es finançarà un màxim del 70% de les despeses elegibles.
AMable preveu finançar dos tipus d'experiments:
Els potencials beneficiaris són petites i mitjanes empreses de la Unió Europea.
Pels estudis de viabilitat, l'equip d'experimentació ha de consistir, com a mínim, d'una pime en el rol de proveïdor.
Pels experiments en bones pràctiques ha de consistir, com a mínim, d'una pime en el rol de proveïdor i d'un usuari (una empresa que vulgui utilitzar el producte al mercat).
Pressupost: 300.000€ (amb una quantia màxima de 60.000€ per participant) | Data límit: 01/06/201
La Cambra Oficial de Comerç, Indústria, Serveis i Navegació de Reus convoca ajuts per aquest 2019 per al desenvolupament de plans de millora de la competitivitat del sector turístic en el marc del Programa de Competitivitat Turística.
Aquest programa està cofinançat pel FEDER.
L'objectiu principal de la convocatòria és millorar la competitivitat de les pimes del sector turístic amb la finalitat d'impulsar l'adopció de metodologies i solucions que permetin millorar la gestió i maximitzar la productivitat.
Pressupost: 20.624,00€ (quantia màxima de 2.800€ per empresa) | Data límit: 30/11/2019
Europe in my Region és una campanya anual de la DG REGIO que persegueix mostrar als ciutadans europeus els projectes que han estat finançats per la Unió Europea en les regions on viuen.
Aquesta campanya encoratja als ciutadans a participar per explorar amb els seus propis ulls els diferents projectes i els anima a compartir imatges i experiències a través de les xarxes socials.
En l'edició d'enguany, es pot participar a través de les següents activitats:
Expliqueu de cara al públic què està fent el vostre projecte per a la vostra regió.
O navegueu pel mapa en línia per veure què passa al vostre voltant.
Compartiu les històries del vostre projecte i tindreu l'oportunitat de guanyar un curs de formació d'alt nivell sobre comunicació a Brussel·les del 5 al 7 d'octubre.
Podeu enviar la vostra història en qualsevol format: foto, vídeo, àudio, entrada al bloc, publicació en mitjans socials, etc. i en qualsevol idioma, sempre que sigui permanent i públic.
Poseu-vos a prova en aquest qüestionari i tindreu l'oportunitat de guanyar una cistella plena de exquisideses europees!
Es podrà accedir al qüestionari en línia des de l'1 d'abril al 31 d'agost, hi haurà un guanyador per cada mes.
Envieu una foto del vostre projecte amb una descripció curta i podreu rebre 300 postals promocionals de forma gratuïta.
Vint projectes europeus també tindran l'oportunitat de guanyar la producció d'un vídeo promocional del seu projecte d'un minut de durada.
Per participar, només cal enviar:
Feu que el vostre esdeveniment sigui memorable.
I maximitzeu l'impacte a través de les xarxes socials.
Participeu en els seminaris en línia gratuïts sobre:
Fer esport és divertit, emocionant i uneix a les persones.
L'esport està basat en la igualtat i el respecte – independentment de qui siguis i d'on vinguis.
Tot plegat el converteix en una poderosa eina per trencar barreres i construir una societat més inclusiva.
Els premis esportius de la Comissió Europea s'adrecen a totes aquelles organitzacions que utilitzin el poder de l'esport per augmentar la inclusió social dels grups més desfavorits.
Aquests premis conviden a totes les organitzacions europees –públiques o privades, comercials o sense ànim de lucre– a desenvolupar amb èxit projectes esportius encaminats a la inclusió social.
Les organitzacions participants poden estar treballant amb minories ètniques, refugiats, persones amb discapacitats, grups de joves amb risc d'exclusió social o amb qualsevol altre col·lectiu que s'enfronti a circumstàncies socials difícils.
Els tres projectes guanyadors es donaran a conèixer el pròxim novembre en una cerimònia especial de lliurament de premis a Brussel·les.
També tindran l'oportunitat de presentar els seus projectes a un públic expert en inclusió esportiva i rebran 10.000 euros de premi.
Els projectes seran avaluats en funció del grau en què contribueixin a la inclusió social a través de l'esport a partir dels següents criteris:
La convocatòria i-Portunus vol donar suport a diferents estades de mobilitat a un país d'Europa Creativa.
Aquesta primera convocatòria se centra en les arts escèniques i plàstiques.
Entre l'abril i el setembre del 2019 i-Portunus publicarà 2 convocatòries més.
Entre les tres convocatòries es donarà suport a 350-500 estades.
I-Portunus és un projecte finançat pel programa Europa Creativa amb l'objectiu de traçar una pla de mobilitat per artistes i professionals de la cultura.
Els potencials beneficiaris d'aquesta primera convocatòria són artistes i professionals de la cultura, majors d'edat i actius en el camp de les arts escèniques i les arts plàstiques, de tots els nivells, que resideixin a un país d'Europa Creativa.
I-Portunus proveirà suport financer per tal d'ajudar a cobrir les despeses de l'estada de mobilitat, la qual durarà entre 15 i 85 dies i tindrà lloc entre el 15 de juny i el 31 de desembre del 2019.
Les diferents quanties depenen de la durada de l'estada:
L'objectiu principal de cada projecte que es presenti s'haurà d'emmarcar en algun dels següents punts:
Pressupost: 616.250€ (amb un màxim de 3.400€ per aplicant) | Data límit: 15/05/2019
Obert el termini per a presentar projectes a la 20a edició del Mercat del Documental Euro-Mediterrani i Pitching Forum.
La present edició es realitzarà del 10 al 13 d'octubre de 2019 a Sitges.
El MEDIMED és un espai de negoci, dissenyat per facilitar l'intercanvi creatiu i professional entre els productors independents, les televisions i els distribuïdors internacionals, amb la finalitat de promoure la coproducció de documentals a Europa i als països del sud de la Mediterrània.
En aquesta edició, MEDIMED oferirà un ventall d'oportunitats de networking, conferències per al sector, esdeveniments i serveis, juntament amb el millor del documental contemporani de la Unió Europa i els països del sud del Mediterrani.
Aquesta és una iniciativa que compta amb el suport del programa Europa Creativa MEDIA.
La Unió Europea ha anunciat una competició per tal d'animar als votants, especialment a aquells joves que voten per primera vegada, a participar en gran nombre a les eleccions europees d'aquest 26 de maig.
Els passos que cal seguir per participar en aquest concurs són els següents:
Els participants tindran l'oportunitat de guanyar fins a 200 € en vals de viatge.
L'objectiu general d'aquesta licitació és realitzar i operar una cartera de sistemes d'energia solar fotovoltaica amb una reserva de bateria limitada en 1.100 escoles d'educació primària i secundària i 1.100 centres de salut a Gàmbia.
Els serveis d'assistència i suport s'organitzaran mitjançant dos parts diferenciades.
Primerament, els serveis inclouran el suport a l'organització institucional del beneficiari final, el Ministeri d'Afers Econòmics i Financers de Gàmbia.
Les tasques a realitzar seran les següents: legislació primària i secundària, contractació i formació del personal, establiment de l'organització administrativa, creació de capacitats per a procediments interns i activitats de sensibilització.
La segona part consistirà en la provisió d'assistència al promotor i inclourà activitats tècniques i econòmiques, com ara: estudis de viabilitat, estudis de tarifes, preparació de documents de licitació, avaluació de licitacions, seguiment i supervisió de la construcció, suport a l'estudi de mercat per a la integració de la xarxa.
El projecte donarà suport a Gàmbia per assolir els seus objectius d'augmentar l'accés a l'electricitat fiable i a un preu competitiu, que és essencial per al desenvolupament de negocis, la creació d'ocupació, la generació d'ingressos, la inclusió social i la competitivitat internacional.
El projecte proposat contribuirà a reduir la seva dependència als combustibles fòssils basats en el petroli, alhora que ampliarà la generació d'energia renovable i l'accés a d'altres fonts alternatives.
El Departament d'Agricultura, Ramaderia, Pesca i Alimentació (DARP) de la Generalitat de Catalunya ha cofinançat fins a 148 projectes en explotacions agràries amb l'objectiu atenuar el canvi climàtic en aquestes explotacions.
Els ajuts a aquests 148 projectes ascendeixen a 2.091.392 euros, que representa un volum d'inversió de gairebé 4,75 milions d'euros.
Catalunya és pionera a apostar per aquest nou ajut del PDR 2014-2020, que es va convocar per primer cop el 2015 i que pretén promoure l'eficiència dels recursos i fomentar el pas a una economia baixa en carboni i capaç d'adaptar-se al canvi climàtic en el sector agrari.
Així, es dona suport a inversions com ara la millora d'immobles per a fer-los més eficients energèticament, la renovació d'instal·lacions elèctriques per a reduir el consum d'energia, l'ús de fonts renovables d'energia, maquinària i equips innovadors, o altres que suposin una reducció de l'emissió de gasos hivernacle i o d'amoníac.
La majoria d'inversions auxiliades són en l'àmbit de les energies renovables d'energia i maquinària i equips innovadors que es localitzen principalment a Lleida i la Catalunya central, tant pel que fa al nombre d'expedients, com els imports invertits i subvencionats.
Els ajuts corresponen a la convocatòria del Contracte Global d'Explotació (CGE) 2018, s'emmarquen en el Programa de Desenvolupament Rural 2014-2020 (PDR) i són cofinançats pel FEADER.
El PDR és un dels principals instruments de què disposa la Generalitat de Catalunya per tal de promoure una política estructural dirigida al món rural, donant especial atenció als sectors agraris i forestals.
Els ajuts d'aquest programa van dirigits a aconseguir els següents reptes:
La Comissió Europea i el Banc Europeu d'Inversions (BEI) han llançat un paquet de préstecs valorat en mil milions d'euros per tal d'incrementar l'accés al finançament dels agricultors de la UE, especialment els joves agricultors.
L'any 2017, el 27% de les sol·licituds de préstecs presentades als bancs per joves agricultors de la UE van ser rebutjades, comparat amb només el 9% per a altres agricultors.
El programa abordarà moltes de les deficiències amb les quals s'enfronten els agricultors actualment, per mitjà de la promoció de mesures com:
El programa serà gestionat a nivell dels estats membres per bancs i empreses de leasing que operin a tota la UE.
Els bancs participants hauran de complir amb les directrius establertes pel BEI, aproximant la quantitat total a un potencial de 2 mil milions d'euros, i donant prioritat als joves agricultors.
A més del paquet de préstecs, la iniciativa també inclou l'ús continuat de les subvencions FEADER per a joves agricultors i start-ups que poden ser utilitzades com a subsidis de tipus d'interès o com a assistència tècnica, en combinació amb instruments financers.
L' European Research Council (ERC) ha concedit beques pel valor de 150.000 € a 54 investigadors, per mitjà de les subvencions Proof of Concept Grant.
Les beques formen part del programa de recerca i innovació de la UE, Horizon 2020.
Les subvencions ERC Proof of Concept Grant tenen com a objectiu maximitzar el valor de la recerca dels fons de l'ERC, mitjançant el finançament d'un treball addicional (és a dir, les activitats que no estaven programades per finançar l'ERC original) per verificar el potencial d'innovació de les idees sorgides des de projectes finançats amb ERC.
Així doncs, els ajuts Proof of Concept només s'ofereixen als investigadors principals, les propostes dels quals es basen substancialment en la seva recerca finançada per ERC.
L'investigador al càrrec ha de ser capaç de demostrar la relació entre la idea que s'ha de portar a prova i el projecte de recerca ERC anterior.
Els projectes que han estat guardonats aquest 2019 són molt variats.
En la primera ronda, s'han premiat iniciatives que van des d'un projecte per fer comercialment viables els programes de recerca d'antibiòtics fins a un projecte encarat en ajudar als joves refugiats a integrar-se amb èxit en les societats europees.
A Catalunya, els següents investigadors han estat guardonats:
Microscòpia de la força de ressonància magnètica a temperatura ambient
Fundacio Institut Català de Nanociència i Nanotecnologia
Pegat de pell auto-alimentat per al diagnòstic de fibrosi quística
La plataforma Decidim, promoguda per l'Ajuntament de Barcelona, és un dels quatre finalistes a la categoria "Most innovative Open source software".
La segona edició dels premis Sharing & Reuse, iniciativa que s'emmarca dins dels programa ISA2 de la Comissió Europea, ha rebut 68 candidatures provinents de 20 països diferents, de les quals només 16 han passat a la final (4 per categoria).
Els guanyadors de cada categoria es faran públics a la "Sharing & Reuse Conference" el proper 11 de juny a Bucarest, Romania.
Aquests premis reconeixen les administracions que hagin digitalitzat amb èxit els seus serveis i així servir d'exemple per altres administracions que busquen solucions TIC específiques i que volen abordar reptes similars i reutilitzar programari de codi obert o compartir serveis TIC.
En l'edició d'enguany, el focus s'ha situat en les solucions informàtiques més innovadores i impactants, tant de programari de codi obert com de serveis IT compartits.
Decidim.Barcelona és una aposta per implementar, dissenyar, desenvolupar, provar i promoure una plataforma online destinada a augmentar el nivell de participació dels ciutadans de Barcelona en els processos polítics i legislatius de la ciutat.
La plataforma, desenvolupada amb programari lliure mitjançant metodologies obertes, àgils i participatives permet als ciutadans prendre part en els diversos processos oberts de consulta popular.
Permet compartir la informació i promoure debats col·lectius, funcionant com a espai de rendició de comptes sobre cada procés, tot promovent una comunitat activa i dedicada.
L'objectiu final és demostrar que la participació a les iniciatives polítiques locals es pot augmentar gràcies a processos més senzills i oberts com ho són el desenvolupament i l'ús de dispositius digitals dissenyats per a situar els ciutadans al centre del procés.
L'any 2017, la plataforma Decidim.Barcelona es va posar a disposició de qualsevol entitat pública o privada.
Només a Espanya, ja ha estat utilitzada per 110 institucions i organitzacions.
A nivell internacional, el programari Decidim s'ha posat en marxa en diverses ciutats de 10 països, així com també ha estat utilitzat per diverses organitzacions socials.
Cal recordar, que la plataforma de sensors Sentilo de l'Ajuntament de Barcelona ja va ser premiada a la primera edició dels Sharing & Reuse Awards.